Source: https://zpl.ro/structura-de-judo-csm-cfr-css-ploiesti-in-prim-plan-national/
Timestamp: 2020-05-31 23:55:29+00:00

Document:
Structura de Judo CSM CFR CSŞ Ploieşti, în prim plan naţional – zPL.ro – pentru cei care stiu sa citeasca
Home / Actualitate / Structura de Judo CSM CFR CSŞ Ploieşti, în prim plan naţional
Structura de Judo CSM CFR CSŞ Ploieşti, în prim plan naţional
admin 19 martie 2020	Actualitate, Sport Leave a comment 84 Views
O disciplină sportivă – judo, populară şi îndrăgită, care a adus Prahovei singura medalie olimpică de aur din istoria sa sportivă (Alina Dumitru, Petrom Ploieşti / Steaua București, Beijing, China, 2008), graţie unei structuri sportive admirabil organizată – CSM CFR CSŞ Ploieşti (antrenor emerit coordonator Gheorghe Savu, antrenori profesori Mihai Trandafirescu, Doru Munteanu, Cosmin Slăveanu, Roxana Creţu), cu o activitate prioritar juvenilă se află de ani buni în prim plan naţional, cu rezultate onorante, la diferite categorii de vârstă.
Judoka cei mai tineri (7-14 ani), 23 de medalii la Bucureşti
Reprezentată de cei mai tineri sportivi ai săi, structura CSM CFR CSŞ Ploieşti, la o amplă competiţie deschisă lor – „Cupa Mărţişorului” (Bucureşti, 28, 29.II.2020), a cucerit la diferite categorii de vârstă sau de greutate 23 de medalii (6 aur, 7 argint, 10 bronz). „Aur”: Rhaya Ghigvaria (29 kg), Lucas Ghigvaria (30 kg), Richard Oghinciuc (38 kg) – toţi la Categoria 7-8 ani; Maria Pavel (48), Teodora Miron (30 kg), Damian Matei (46), 11-12 ani; „argint”: Alexandru Iosif, Antonia Păun, 7-8 ani; Ioana Buliga, Timotei Pistriţu 9-10 ani; Iasmina Tomescu, Isabela Neagu, 11-12 ani; Alexandru Tudor 13-14 ani; „bronz”: Darius Dragomir, David Lixandru, Mihai Costru 7-8 ani; Teodora Vasilică, Karina Popescu, Luca Nedelcu, 9-10 ani; Nicolae Samson, Mara Nedelcu, Ioana Haralambie. Antonia Bănică, 11-12 ani.
„Aur” U 14 şi U 16 la Alexandria
La Campionatul Euroregiunii 3 Muntenia, CSM CFR CSŞ Ploieşti a reuşit calificarea naţională pentru 24 de judoka U 14 şi U 16 (Sala Sporturilor Alexandria, 28, 29.II.2020) şi şi-a adjudecat 10 locuri 1: David Ţugui, Ştefan Ilaş, Bianca Ungureanu, Bianca Croitoru, Ana Ciobanu (U 14), Vanessa Tolea, Alexandra Ciurcă, Iulian Cosma, Rareş Costache, Sebastian Petre (U 16).
„Aur” şi „argint”, la U 16, la Sibiu
„Cupa Miado’s” (Sibiu, U 16, 320 sportivi, 25 cluburi, 7.III.2020) a adus structurii CSM CSŞ Ploieşti o medalie de aur prin Vanessa Tolea (48 kg) şi una de argint prin Rareş Costache (55 kg).
Succes şi la U 15, la Câmpia Turzii…
Printre laureaţii „Cupei Transilvania” (Câmpia Turzii, 14-15.II.2020, 250 de sportivi, 40 cluburi, România şi Moldova) s-a aflat o reprezentantă CSM CFR CSŞ Ploieşti, judoka Vanessa Tolea, medaliată cu aur la categoria 52 kg.
Medalii la Deva, la U 18
Competitoare la Campionatul României de Judo (U 18, Sala Sporturilor Deva, 21/22.II.2020, 325 sportivi, 85 de cluburi), CSM CFR CSŞ Ploieşti şi-a adjudecat o medalie de argint prin Andrei Cristescu (60 kg) şi două de bronz prin Alexandra Stan (40 kg) şi Alexandru Petre (81 kg).
„Aur”, „argint” şi „bronz” la Oradea, la U 23
Prezentă cu onoare la Campionatul României de Judo (Tineret U 23, Sala Sporturilor „Antonio Alexe” Oradea. 7, 8.III.2020, 159 sportivi, 45 cluburi), structura sportivă CSM CFR CSŞ Ploieşti (antrenor emerit coordonator Gheorghe Savu, antrenori profesori Mihai Trandafirescu şi Doru Munteanu) a reprezentat cu onoare Prahova, cucerind medalia de aur prin Andrei Pârlogă (90 kg), una de argint prin Cătălina Șchiopu (52 kg) şi alta de bronz prin Rareş Arsenie (81 kg).
Într-un moment greu (pandemia coronavirus…), în care şi sportul (cu competiţii de tot felul şi de peste tot, amânate…), este lovit din plin, le dorim tuturor sportivilor şi tuturor oamenilor, multă, multă sănătate!
Previous Flacăra Olimpică Tokio 2020 a fost aprinsă… şi speranţa noastră de bine
Next La ce-i foloseşte Europei dependenţa militară de SUA?

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM